ming030890/wiki-yue-high-quality huggingface dataset:
斧山

斧山（粵拼：fu2 saan1，Hammer Hill）係香港一山，亦係一地，喺九龍西北。佢係牛池灣後面一座山仔，山頂部成長形，有兩峰，一高四百七十七呎，另一高四百七十二呎。由於頂成長形兩突，睇落似斧或鎚。斧山因爲係利器，政府改屋宇名時，避忌叫富山。斧山有時會畀人視爲牛池灣一部份。

地理
斧山出頂處起咗牛池灣配水庫，供水到附近一帶。
西南一則，向住九龍灣平原。東北一則，高山飛鵞山。

屋宇
環繞斧山都係屋宇。山呈西北到東南向。
西南一則，向住九龍灣平原，南起聖約瑟安老院，過啲係牛池灣村，過啲威豪花園、過啲斧山道運動場。向北上山有新麗花園、嘉峰臺。向北谷地有富山邨、瓊山苑、瓊麗苑、瓊軒苑、海港花園。
東北一則，喺山高之處，向東北係高山飛鵞山。呢帶由北起，有峻弦、曉暉花園。山東南角係彩雲邨。

交通
斧山西有路叫斧山道，原本係一道，家下畀蒲崗村道食咁截，得頭尾兩截。

斧山東北有扎山道。
唔畀糖就搞搞震

「唔畀糖就搞搞震」（粵音：m4 bei2 tong2 zau6 gaau2 gaau2 zan3，英文：Trick-or-treat）或者「唔畀糖就搞亂檔」係某啲埞方嘅細路同埋大人喺萬聖節嗰晩玩嘅習俗。喺10月31號萬聖節晚黑，一啲人會著嗮扮鬼扮馬、專登整到好得人驚嘅衫，跟住逐間屋行埋去，向屋入便嘅人大嗌「唔畀糖就搞搞震！」嚟𠼮屋主攞禮物，通常係糖或者第啲甜嘅嘢食，之不過有啲埞方都有問人攞錢嘅。而若果唔肯畀禮物佢哋，佢哋就有可能會整蠱屋入便嘅人。
呢種習俗嘅歷史可以追溯到蘇格蘭同埋愛爾蘭，嗰度舊時嘅傳統係喺萬聖節前嗰晩若果表演畀每個屋企睇，就可以攞到嘢食或者口立濕嚟做獎勵。而萬聖節著嘅嗰啲鬼五馬六嘅衫都同呢兩笪埞方有啦掕。19世紀嗰陣，佢哋喺萬聖節期間著到靚一靚噉喺每個屋企門口背誦經文嚟𠼮人攞嘢食，有時仲警告如果唔畀就會行衰運。
限制出境

限制出境（又叫禁止出國），係對公民居住自由同遷徙自由進行限制嘅行政處分。限制入境同佢相對，常規做法有指定居所監視居住、同埋旅遊禁令等。

香港
2022年5月11號，香港國安處用涉嫌「勾結外國勢力罪」逮捕包括陳日君、吳靄儀、何秀蘭同埋何韻詩四名「612人道支援基金」信託人，後傳出陳日君受到刑事處罰，就係限制出境。
過去出入中英街都要「禁區紙」。

台灣
刑事訴訟法2019年6月19號修正，新增限制出境、出海的規定。中華民國管制統治領域內人士使禁止出國。例如不准搭飛機或船出國。又可以限制出海，則搭船去澎湖、綠島、金門、馬祖等出海行都會禁止。

大陸
2015年，中文維基百科遭到防火長城封鎖後傳出，有管理員遭大陸禁止離境多年，當局未講原因，而佢本人同埋相熟異見人士相信，遭此限制同要阻止佢參加互聯網類現場會議有關。

大馬
2018年5月12號，馬來西亞首相馬哈迪指，前首相納吉阿都拉薩因貪腐案畀限制出境。
四分之一音

四分之一音一例。
四分之一音（英文：quarter tone）係音程一種，半音嘅一半，喺平均律下即係 50 音分；喺阿拉伯音樂有用。
衛氏巫師法寶店

衛氏巫師法寶店係英國作家J·K·羅琳嘅奇幻文學作品系列《哈利波特》裡面嘅一間虛構嘅惡作劇兼笑話舖，由弗雷同喬治·衛斯理喺佢哋仲係霍格華茲學生嗰陣受到啟發而創辦，佢哋妙想天開又成日鍾意整蠱其他人嘅念頭令佢哋開發咗唔少嘅惡作劇產品，例如係幫啲同學用嚟詐病去逃課嘅糖...等等。後嚟佢哋舖頭仲會賣啲麻瓜魔術用品，同埋關於防禦術魔法嘅嘢。

歷程
喺《火盃的考驗》裡面，弗雷同喬治最初喺洞穴屋嘅屋企自己房裡面做研發嘅工作。作為衛斯理孖仔經營嘅校園公司仔—衛氏巫師法寶店，佢哋兩個最初向霍格華茲嘅同學仔提供貓頭鷹郵遞服務嘅方式嚟展開賣佢哋自家產品嘅郵購業務。一年之後，衛斯理孖仔開始喺霍格華茲賣佢哋嘅產品，直到佢哋喺斜角巷嘅舖頭開業。

起步
當弗雷同喬治仲喺霍格華茲讀書嗰陣時，佢哋就已經受到啟發，開發咗唔少嘅惡作劇產品。佢哋最初嘅研發工作都係喺洞穴屋嘅屋企自己房裡面做嘅。衛斯理孖仔最初透過貓頭鷹郵遞服務嚟接收郵件訂單，仲通過呢個方式嚟賣佢哋嘅產品，咁樣就開始咗佢哋嘅郵購業務。佢哋阿媽茉莉·衛斯理（中文：茉莉·衛斯理）有一日喺執屋嗰陣時發現到呢啲訂單，佢唔支持佢哋兩個嘅諗法，因為佢哋創造出嚟嘅大部分產品都有危險性。茉莉希望佢哋兩個可以好似佢哋老豆（中文：亞瑟·衛斯理）咁樣喺魔法部搵到份工。不過就算阿媽燒咗佢哋啲訂單，衛斯理孖仔都仲係想開一間惡作劇兼笑話舖。
衛斯理孖仔為咗開店而去籌集資金，佢哋做咗好多嘢喺賺錢，包括開盤嚟同啲同學仔去賭吓魁地奇比賽嘅賽果、三巫鬥法大賽入面每場比賽嘅賽果、同埋喺每場比賽期間賣吓啲零食呀咁樣。喺魁地奇世界盃期間，佢哋將自己嘅全部嘅積蓄瞓晒身嚟去同魯多·貝漫落賭注，結果佢哋贏咗，但是貝漫俾佢哋嘅係矮精靈嘅金幣，幾個鐘頭之後啲金幣就消失晒。對於佢哋啲儲蓄渣都無得剩嘅弗雷同喬治嚟講，佢哋嘅夢想已經變得危危乎。
弗雷同喬治喺霍格華茲讀書嘅最後一年裡面，佢哋開始喺啲學生身上測試佢哋嘅產品。為咗反抗桃樂絲·恩不里居殘暴嘅管治方式，弗雷同喬治喺學校裡面先後用咗佢哋嘅衛氏野火魔爆彈同埋活動沼澤之後就正式離開咗霍格華茲。弗雷同喬治就喺離開學校之前宣佈，佢哋將會對任何願意用佢哋嘅產品嚟趕走恩不里居嘅嗰啲霍格華茲學生俾折頭。

轉捩點
哈利·波特喺三巫鬥法大賽完咗之後贏到1000個加隆嘅獎金，不過佢並唔想要，不過佢因為覺得「我哋好快就會需要比平時更多嘅歡笑」，於是佢就將全部獎金俾晒弗雷同喬治去開舖嚟做啟動資金。

事業發展
弗雷同喬治喺1996年4月用咗哈利俾佢哋嘅啟動資金，喺《哈利波特：混血王子的背叛》嘅夏天正式喺斜角巷93號舖頭開張，圓咗佢哋開惡作劇兼笑話舖嘅夢想。佢哋舖頭賣各種開玩笑同惡作劇嘅玩意、新穎而有用嘅發明同埋過癮嘅糖果。佢哋喺舖頭門口前面有一個被形容做對比沉悶商店街嘅背景下面嘅煙火表演，仲好快咁得到大成功。佢哋後嚟仲請咗一個叫做維麗蒂嘅女仔嚟做佢哋嘅助手。
衛斯理孖仔對於佢哋自己嘅業務好嚴格，佢哋兩個曾經對一個想偷嘢嘅細路仔發出警告，仲要求佢哋兩個嘅細佬榮恩全數俾晒貨品嘅價錢；不過佢哋俾哈利喺佢哋舖頭隨便攞任何佢自己想要嘅商品而唔使俾錢，因為哈利係佢哋嘅投資者；就算弗雷同喬治唔鍾意跩哥·馬份都會同樣俾佢幫襯，仲俾佢買祕魯瞬間黑暗粉。不過馬份喺後來將呢樣嘢用嚟對付鄧不利多的軍隊，呢件事搞到榮恩好嬲佢哋兩個。
雅各·飛鼠（中文：霍格華茲教職員列表#雅各·飛鼠）喺1996年禁晒所有衛氏巫師法寶店嘅商品，不過無乜人將飛鼠嘅禁令真係當成一回事，所以效果並唔明顯。事關衛氏巫師法寶店嘅商品成為咗霍格華茲嘅違禁品，所以弗雷同喬治將佢哋嘅商品扮成香水同咳藥水咁樣喺學校管理員飛鼠嘅眼皮底下走私入去霍格華茲。弗雷同喬治仲諗住買埋活米村嘅桑柯嘅惡作劇商店嚟擴展佢哋嘅業務。不過佢哋後嚟因為覺得開分店嚟無乜必要所以就將呢個擱置咗。

第二次巫師世界大戰
食死人喺1997年嘅夏天控制咗魔法部，佢哋喺1998年春天因為發現衛斯理一家幫哈利·波特走佬，佢哋全家都被迫匿埋。弗雷同喬治就算被迫摺埋喺斜角巷嘅舖頭，佢哋移師喺牡丹姨婆嘅屋企透過貓頭鷹郵遞服務嘅方式繼續去賣佢哋嘅產品。弗雷同喬治都參與咗霍格華茲大戰，但係弗雷喺大戰裡面嘅一場爆炸入面陣亡。

戰後
弗雷過咗身之後，喬治就算並無完全喺無咗兄弟嘅悲傷裡面恢復過嚟都好，佢都繼續經營間舖頭，佢後來同做咗正氣師嘅細佬榮恩一齊經營，喺佢哋兩個嘅努力之下，衛氏巫師法寶店終於又重新變成咗一棵好大嘅搖錢樹。直到2014年7月，喬治同榮恩仲喺度經營緊間舖頭。

已知嘅惡作劇產品
衛氏巫師法寶店會賣各種各樣嘅魔法惡作劇產品，其中包括啲簡單嘅魔法產品，同埋有高級魔法能力嘅嘢。

煙火產品
呢啲都係衛氏巫師法寶店嘅一系列煙火產品，呢啲煙火產品包括佢哋原創嘅爆炸企業系列產品，同埋各種新穎嘅創意煙火產品。

麻瓜魔術用品
用嚟變麻瓜魔術或者惡作劇，弗雷同喬治諗住賣俾「好似我老豆嗰啲鍾意麻瓜嘢嘅嗰啲怪人」，賺得唔多。呢啲貨品包括咗紙牌同埋繩索戲法。

神奇女巫系列
呢個系列嘅產品係針對女巫而設，成個系列都係強烈嘅粉紅色，呢個系列叫做神奇女巫美容產品。雖然呢啲產品同舖頭裡面嘅其他產品一齊好快就成為咗霍格華茲嘅違禁品，但係呢啲產品可以扮成普通香水或者係其他樽裝產品（例如咳藥水）咁樣送去學校，呢個係佢哋貓頭鷹訂單服務嘅一部分。衛斯理孖仔喺1996年夏天向妙麗同佢哋細妹金妮展示咗神奇女巫系列產品背面解釋關於呢項服務嘅資訊；另外，佢哋兩個仲研發咗得佢哋獨有嘅迷你蒲绒绒，好受啲女仔客人嘅歡迎。
全音

全音（英式英文：tone，美式英文：whole step）係音程一種，喺十二平均律下即係兩個半音，亦即係 200 音分。
呢個定義喺其他傳統未必適用；例如，喺土耳其音樂，全音嘅定義原則上係九個畢氏音差，點計都多過 200 音分。
半音

半音（粵拼：bun3 jam1；英式英文：semitone，近似粵拼：sem1 mi1 tung1，美式英文：half step），又叫半度，係傳統西樂樂理上最細嘅音程；喺十二平均律之下等如 100 音分。例如 C 音同 C# 之間嘅音程就係半音。

小二度
睇埋：大二度
小二度（minor second）係音程上嘅一個術語，指兩個音符爭咗一個半音咁多嘅距離。
街市皇后

《街市皇后》（粵拼：gaai1 si5 wong4 hau6，英文：Queen of the Marketplace）係喺1964年改編自麗的呼聲廣播劇嘅一部港產片，由盧雨岐執導，林鳳、張英才主演。

情節
電影係講述街市皇后翠蘭（林鳳 飾）人靚心地好，有錢仔俊華（張英才 飾）為咗接近佳人扮做廚師嘅故事。
董启真

董启真（1985年—），上海出世，2007年，北京中國人民大學法律系畢業，香港親中派政治人，曾經參與2023年香港區議會選舉，不過輸咗俾施彬彬同黃遠康。
電線

電線，又叫電綫，金屬造，可以通電。再包絕緣皮，就唔會漏電。包咗之後，金屬部份就叫綫芯。內裏電比喻以水流咁叫電流。可以幾條電綫再包絕緣，都叫電綫。電綫一端兩端，通常加上接口，因用途而形制唔同，花款繁多。
電綫會接通兩邊裝置，傳電能外，亦可以傳訊號。
綫芯所用金屬，大多為銅，貪佢導電率好。貪平就會用鋁。高檔就會用金、銀。
今下絕緣多數用塑膠，所以會燒得着，而且會沿綫，一發不可收拾。有必要時，會用唔燒得着嘅料做皮。
電綫通電，會散發電磁能。有啲精密儀器，會受干擾。又或外面電磁噪音，干擾訊號電綫。故此電綫有啲電綫會加層金屬套。
陳僖儀

陳僖儀（英文：Sita Chan，原名陳皓儀，1987年3月10號—2013年4月17號）係香港女歌手，喺2011年出道，2012年發行咗兩張唱片同埋攞到多個獎項。
2013年4月17號，陳僖儀喺油麻地揸私家車失控撞壆，最後救唔番，終年26歲。

簡介
陳僖儀自細已經跟父母上唱歌班同埋學鋼琴，中學喺協恩中學就讀，喺中學時期佢不斷參加歌唱比賽，亦都係學校劍擊隊同埋合唱團嘅成員，曾經代表學校參加學界劍擊比賽，喺2003至2004年度攞到全港校際女子重劍團體冠軍，2004年更加攞到全港校際女子重劍個人亞軍。之後就讀香港城市大學英語傳意系，2011年正式出道，但係到咗第二年先至正式出唱片，推出第一張唱片《Crazy Love》，當中嘅主打歌《忘川》係由佢本人親自作曲，攞到2012年度十大勁歌金曲女新人金獎同埋2012年度叱咤樂壇生力軍女歌手銅獎。
謝村站

謝村站（粵拼：ze6 cyun1 zaam6；英文：Xiecun Station）係廣州地鐵7號綫嘅車站，2016年12月28號開放，位置喺番禺區漢溪大道中，東新高速公路同105國道之間嘅路段中間位。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係7號綫月台。雖然車站冇休息室，但廁所喺月台西邊。

站廳
謝村站嘅站廳收費區喺車站南邊，北邊係過街通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺漢溪大道中嘅地底。

商舖同自助服務
呢個站得好少商舖同自助服務，凈得間便利店同麵包糕餅舖。自助服務凈得臺自動影相機、販賣機同好易機響度。
商舖
7-ELEVEN
美心西餅

出入口
謝村站冚唪唥嘅出入口A出入口A出入口 B出入口B出入口
呢個站有2個出入口，分别係A同B。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢個站喺2003年嘅廣州地鐵規劃入面出現，位置就喺而家呢度，直到後嚟定嘅規劃都冇變到。

施工
2013年10月28號，車站正式喐手起。
2015年6月2號，車站正式封頂。

開通
2016年12月28號12:00，7號綫開通一期段時，車站亦正式開通。
前設

前設（粵音：cin4 cit3；英文：presupposition）係指一句語句「預設咗嘅嘢」：一個人講出語句嘅時候，通常會假設對方已經接受或者知道某啲背景資訊；呢啲「預對方已經知嘅資訊」就係所謂嘅前設。
喺語用學入面，前設係一個幾重要嘅概念，日常對話同埋書寫上都好常見。例如
「阿明已經冇再食煙喇。」
呢句說話，預設咗阿明以前係有食開煙嘅。即使講嘢方冇直接講明呢一點，聽者都會自動理解到個意思。預設令到語言更精簡，但有時可能引起誤解。
鍾村站

鍾村站（粵拼：zung1 cyun1 zaam6；英文：Zhongcun Station）係廣州地鐵7號綫嘅車站，2016年12月28號開放，位置喺番禺區漢溪大道東，市廣路同939縣道之間嘅路段中間位。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係7號綫月台。雖然車站冇休息室，但廁所喺月台西邊。

站廳
謝村站嘅站廳收費區喺車站南邊，北邊係過街通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺漢溪大道東嘅地底。

商舖同自助服務
呢個站得好少商舖同自助服務，凈得間便利店同麵包糕餅舖。自助服務凈得臺自動影相機、販賣機同好易機響度。
商舖
7-ELEVEN
美心西餅

出入口
鍾村站冚唪唥嘅出入口A1出入口A1出入口 A2出入口A2出入口 C1出入口C1出入口
呢個站有3個出入口，分别係A1同A2、C1。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢個站喺2003年嘅廣州地鐵規劃入面出現，位置就喺而家呢度，直到後嚟定嘅規劃都冇變到。

施工
2013年4月28號，車站正式喐手起。
2016年2月4號，車站正式封頂，成為7號綫首期最後一座車站封頂。

開通
2016年12月28號12:00，7號綫開通一期段時，車站亦正式開通。
林淑操

林淑操，香港建制派教育界人士，現職海怡寶血小學校長。

部分公職
湖北省青聯委員
教聯會第20屆理事會理事
香港區家長教師會聯會副主席
中西區撲滅罪行委員會委員
香港副校長會第六屆執行委員(2023-2025)
滬江小學副校長（至2024）〈滬江小學〉。

政治立場
林淑操係建制派教育工作者，一直為教育界推動中文科、人文科同埋國安教育等嘅發展。
佢亦經常喺文匯報、明報同紫荊雜誌發表文章，推廣教育政策、家校合作同埋愛國教育，著力“培育出愛國愛港嘅新一代”。
佢又曾經讚揚報導過假新聞嘅《大公報》，話佢哋報導持平、公正，係具公信力嘅傳媒。
魚珠站

魚珠站（粵拼：jyu4 zyu1 zaam6；英文：Yuzhu Station），規劃嗰時嗌過茅崗站（maau4 gong1 zaam6；Maogang Station），係廣州地鐵5號綫同13號綫嘅轉車站，位置喺黃埔區魚茅路中間（黃埔大道東同中山大道東、蠏山路之間嘅三角地帶入面，茅崗立交南邊冇幾遠嘅位）。不過兩個月台嘅開放時間都唔同，其中5號綫喺2009年12月28號開放，而13號綫喺2017年12月28號開放。
佢亦係廣州地鐵系統入面，站內其一有兩個廁所嘅車站。

樓層
呢個站一共有3層樓嘅地下區域，其中地下1樓係站廳，有票務設施，客務中心同商鋪；地下2樓係13號綫嘅月台；地下3樓係5號綫嘅月台。雖然站內冇休息室，但有兩個廁所，其中一間喺C出入口嘅地面範圍（免費區），另一間喺13號綫嘅月台範圍南邊（收費區）。而母嬰室喺13號綫月台嘅中間位。

站廳
魚珠站嘅收費區喺站廳嘅東西兩邊，俾免費區隔開咗兼唔相連，商舖同自助服務都喺嗮車站嘅D出入口附近，收費區有好多部扶手電梯同樓梯、專用𨋢往返月台都得。

月台
呢個站有1個島式月台，喺魚茅路中間路段嚿地皮入面。
另外，喺13號綫月台北邊有條交叉渡綫響度，專門畀13號綫冚唪唥列車到咗呢個站之後喺渡綫返轉頭。

商舖同自助服務
而家嘅魚珠站入面有整咗唔同類嘅鋪頭畀乘客買嘢，有便利檔同羊城通客服中心。
另外，魚珠站入面重有好多自助服務設施畀乘客用，包括咗自動櫃員機同自動販賣機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。
商舖
7-Eleven
羊城通客服中心

出入口
魚珠站冚唪唥嘅出入口A出入口A出入口 B出入口B出入口 C出入口C出入口 D出入口D出入口
呢個站有4個出入口，分別係A、B同C，D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢個站係最先喺1997年嘅《廣州市城市快速軌道交通線網規劃研究（最終報告）》入面出現咗，嗰時嘅3號綫（唔係而家嘅3號綫）就搞咗呢個嗌「茅崗站」嘅車站出嚟，位置就喺而家呢度，不過喺2003年嘅方案入面嘅路線就變咗而家嘅5號綫，不過車站就冇變到，重係話搞返呢個站出嚟，重將嗰時喺茅崗立交以東路段嘅14號綫（唔係而家嘅14號綫）換轉個位，原先行大沙地路段嘅路線改成5號綫一部分，而14號綫改成喺呢個站轉車。不過2009年，嗰時14號綫轉成穗莞深城際鐵路（而家係穗莞深城際軌道交通）廣州段連接工程嘅一部分，但結果唔批，直到2012年7月11號通過嘅《廣州市新一輪城市軌道交通建設規劃（2012~2016）》方案先至轉成13號綫嘅一部分。
由於2012年嗰時份地鐵方案凈話13號綫西邊總站去到呢個站為止，但2015年尾，地鐵方吸取咗6號綫單規劃失誤嘅教訓之後，考慮到13號綫開通之後有一大堆客流會逼爆呢個站而提出將一期工程延長到天河公園站，不過上級唔批，直到2017年連同二期方案一齊批埋。

5號綫
呢個站到咗2006年中先至正式開始喐手起，工程一直到2009年6月28號先至起好。

13號綫
2013年底，車站嘅地下2樓嘅預留部分正式開工，初期預留成4卡L車廂嘅側式月台結構，但由於13號綫開通時確定咗用8A車廂，令月台從4L改8A結構，但側式月台結構冇變到。
2017年12月8號，原先喺地下2樓施緊工嘅圍蔽地方逐漸拆走圍蔽，13號綫個月台樣逐漸出現。同時站廳個樣亦變大咗。
2017年12月19號朝早，13號綫首通段嘅市民試搭活動正式喺呢個站出發，一直去到南海神廟站為止。而新聞發佈會亦喺呢個站同南海神廟站入面搞。
2017年12月24號，13號綫站廳範圍正式開搞轉乘客流演練嚟應付喺就快開通嘅13號綫到終點之後，一大堆客流到呢個站而逼爆5號綫月台嘅局面。

開通
原先5號綫嘅月台。家下黑底白字啲吊牌已經加咗5號綫啲月台冧，而原先專用𨋢嚿吊牌已經加咗通去13號綫方向嘅撈稿，重多咗嚿去站內廁所同母嬰室嘅黑底白字吊牌出嚟。
2009年12月28號：由於5號綫全綫通車，呢個站亦正式開放。期間凈開咗地下三樓部份，而地下二樓一直俾棟牆或塑膠板圍蔽住。
2017年12月28號：由於13號綫一期全綫通車，呢個站嘅地下二樓區域亦正式開放，令呢個站成為轉車站。

出入口同廁所
廁所
呢個站喺初期施工嗰時揀咗魚珠近蠏山嚿地皮起，期間發現咗個爛茸茸兼超邋遢嘅廁所，於是喺地鐵施工時順手幫間廁所搞咗重搞大修工程，直到5號綫開通之後，喺車站隔籬嘅公共廁所亦重新翻修過兼納入地鐵系統範圍。而另一間廁所喺起緊13號綫時順手起埋出嚟。
出入口
呢個站初期開通時凈得C同D呢兩個出入口，後嚟直到2017年12月28號開通13號綫時，A同B出入口連同開通埋。

報站廣播
報站廣播方面，喺2009年12月28號中午開通5號綫嗰時，唔理係去滘口定文沖嗰邊，啲車下一站到呢個站嘅廣播都係女聲版一直持續咗差唔多8年，喺2017年12月14號，雖然車廂廣播一直冇變，但月台同站廳多咗13號綫一期即將開通嘅廣播指引。直到2017年12月28號，原先車廂廣播已經改成男聲嘅報站兼加咗轉乘13號綫嘅指引。

利用狀況
魚珠站附近都係啲大型工廠同魚木新村、沙井新村、蠏山呢啲住宅小區或城中村地方。除咗上落班高峰時期比較多人上落之外，其它時間都好少人上落。但自從2017年12月28號嘅13號綫開通之後，呢個站成為13號綫唯一到市區嘅轉車站而客流多咗好多。

柱上裝飾
呢個站係廣州地鐵13號綫一期通車路線嘅其一帶唔同柱上裝飾嘅車站。佢嘅柱上裝飾係光脫脫嘅樹。呢啲裝飾凈喺13號綫範圍出現，5號綫冇呢樣嘢玩。

轉車須知
呢個站嘅轉車結構屬十字轉車。其中：
13→5：
列車最中間嘅車廂：到站開門之後，直接行樓梯或扶手電梯落1層樓即到。
列車兩邊車廂：坐𨋢落1層樓即到。
5→13：喺列車最最頭或最尾嘅車廂到站開門之後，直接行樓梯或扶手𨋢上去1層樓即到。
列車最中間嘅車廂：坐𨋢上1層樓即到。其中西邊部𨋢行新沙嗰邊，東邊部𨋢係尾站月台。
列車兩邊車廂：到站開門之後，直接行樓梯或扶手電梯上1層樓即到，嗰度直接望到13號綫月台。
另外，喺呢個站嘅5號綫範圍出入站嘅話，一定會經過13號綫月台範圍。雖然13號綫站廳範圍凈寫咗入面唔去5號綫，但落到13號綫月台範圍之後，行到月台中間位，一樣都可以搵到5號綫。
南村萬博站

南村萬博站（粵拼：naam4 cyun1 maan6 bok3 zaam6；英文：Nancun Wanbo Station）係廣州地鐵7號綫同18號綫嘅轉車站，喺番禺區南村鎮，漢溪大道東近萬博一路同萬博二路之間嘅中間位。不過兩個站廳同月台範圍嘅開放時間都唔同，其中7號綫喺2016年12月28號開放，而18號綫喺2021年9月28號開放。
呢個站既係廣州地鐵入面，第二個站內收費區同時有兩個廁所嘅車站，又係廣州地鐵開通快慢車路線有史以嚟，第一組俾快車掟低嘅轉車站。

樓層
呢個站一共有2層樓嘅地下區域，其中地下1樓係起緊嘅商業中心；地下2樓係站廳同起緊嘅商業中心，車站入面有票務設施，客務中心同商鋪；地下3樓係7號綫月台。雖然車站冇休息室，但有兩個廁所，分別喺7號綫月台西邊同埋18號綫月台北邊；而母嬰室喺18號綫月台北邊嘅女廁隔籬。

站廳
南村萬博站嘅站廳收費區喺車站中間偏東位，四圍俾過街通道圍住嗮。收費區有好多部扶手電梯、樓梯同專用𨋢往返月台。

月台
呢個站有兩個島式月台。其中：7號綫喺漢溪大道中嘅地底，而18號綫喺番禺大道漢溪隧道東北邊隔籬（萬博商務區）嘅地底。
而18號綫因實行咗快慢綫，兩綫嘅列車行嘅軌道都唔同。其中慢綫列車喺車站埋邊嗰兩條軌道停站，而快綫列車直接喺車站開邊嗰兩條軌道飛站唔停。喺慢車到呢個站之後，若果下一班係快車兼馬上到呢個站飛站嘅話，慢車入面都有「而家係臨時停車，車輛設備安全」嘅反復廣播。不過因18號綫月台範圍有圍墻擋住，所以乘客喺月台範圍內睇唔到快車經過呢個站。

商舖同自助服務
呢個站暫時冇任何商舖同自助服務。

出入口
南村萬博站冚唪唥嘅出入口A出入口A出入口 B出入口B出入口
呢個站有7個出入口，分别係A、B同C、D、E1、E2，G。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

7號綫
呢個站喺2003年嘅廣州地鐵規劃入面出現，位置就喺而家呢度，但嗰時定咗係鶴莊站嘅名。

18號綫
喺2011年份地鐵規劃方案入面重未搞呢個站，後嚟爲咗配合南沙自貿區嘅發展同埋解決3號綫成日出現沙丁魚嘅事而提出整條地鐵，嗰時規劃喺冼村入面行，重經過番禺南村鎮一帶，期間亦規劃經呢個站。

7號綫
2013年4月1號，車站正式喐手起。
2014年7月15號，廣州市地名辦決定將呢個站改名做南村萬博站。
2015年3月初，車站正式封頂。

開通
2016年12月28號12:00，車站隨住7號綫開通一期段而開放。
2021年9月28號14:00，因18號綫開通，呢個站嘅18號綫範圍亦開通埋而演變成轉車站。

出入口
呢個站喺7號綫開通初期淨得A同B兼有個冇名出入口（到天河城番禺南村店地下），夾埋3個出入口。因為車站周邊都係建築工地，嗰時兩個出入口都喺漢溪大道南邊，加上路面因地下空間施工而圍蔽，所以嗰時出入口都係臨時搭建，實際冇正規嘅出入口。喺漢溪大道北邊周邊住啲客流成日出入站好麻煩，要喺A出入口出站後行超過400m，結果俾番禺南村鎮當地居民猛咁鬧。直到2018年6月4號，地鐵方喺B出入口隔籬整咗條臨時通道而去到地鐵站北邊嘅萬達廣場等地。2021年9月28號因18號綫開通，呢個站亦整咗C、D、E1、E2、G呢五個出入口。

文化裝飾
南村萬博站嘅文化牆
呢個站係7號綫一期嘅三個文化站之一，喺站廳位整咗以「雅·築」做主題嘅文化藝術牆，主要內容以南村鎮嘅古建築同埋好多種古色古香嘅傢俬。而部分柱面同牆面裝飾係以芭蕉葉、燕、船、古式傢俱、鑊耳屋頂等做主體。
員崗站

員崗站（粵拼：jyun4 gong1 zaam6；英文：Yuangang Station），規劃初期嗌過官堂站（gun1 tong4 zaam6；Guantang Station）同金坑站（gam1 haang1 zaam6；Jinkeng Station），係廣州地鐵7號綫嘅車站，2016年12月28號開放，位置喺番禺區南村鎮興南大道嘅員崗路口。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係7號綫月台。雖然車站冇休息室，但廁所喺月台西邊。

站廳
員崗站嘅站廳收費區喺車站南邊，北邊係過街通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺興南大道嘅員崗路口地底。
另外，喺呢個站東邊有條存車線，若果7號綫東邊出現冬瓜豆腐嘅話，去大學城南啲車都會攞呢度做總站，之後喺呢條存車線返轉頭。屆時去板橋同大學城南啲乘客要轉其它交通工具先至可以到。

商舖同自助服務
呢個站得好少商舖同自助服務，凈得間便利店同麵包糕餅舖。自助服務凈得臺自動影相機、販賣機同好易機響度。
商舖
7-ELEVEN
美心西餅

出入口
員崗站冚唪唥嘅出入口A出入口A出入口 B出入口B出入口 C出入口C出入口 E出入口E出入口 G出入口G出入口
呢個站有6個出入口，分别係A、B、C同E、F、G。但係F出入口因為起緊商業建築而暫時未開通。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢個站喺2003年嘅廣州地鐵規劃入面出現，嗰時喺興南大道出現咗官堂站同金坑站呢兩個站，位置分別喺官堂村同埋金新大道口。後嚟7號綫喺金坑站以東路段先後改咗2次規劃，直到2010年底嘅規劃定咗到大學城南之後，由於加強南大幹線嘅連接而改喺興南大道位，令官堂站因為冇位起嘅理由而取消咗金坑站。
2014年7月15號，廣州市民政局同廣州地名網同時公佈咗7號綫一期嘅站名，呢個站亦改名做員崗站。

施工
2014年11月28號，車站正式喐手起。
2015年8月12號，車站正式封頂。

開通
2016年12月28號12:00，7號綫開通一期段時，車站亦正式開通。

利用狀況
員崗站附近都係雅居樂樓盤同員崗村、陳邊村等好多個城中村響度，加上附近有好多個工業區響度，所以上落班高峰期比較多人上落。
喺節假日間或週末，亦有乘客喺呢個站出站轉巴士到餘蔭山房景區玩。
大沙地站

大沙東站喺5號綫規劃時期嗌過大沙地站。
大沙地Dashadi






廣州地鐵5號綫滘口站　◄魚珠站 大沙東站►　黃埔新港站
大沙地站（粵拼：daai6 saa1 dei6 zaam6，英文：Dashadi Station）；規劃嗰時嗌過港灣路站（gong2 waan1 lou6 zaam6；Gangwan Lu Station）；佢係廣州地鐵5號綫嘅一個站，喺黃埔區大沙地西嘅港灣路口交界，有2個出入口。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係5號綫嘅月台。同大多數嘅5號綫車站一樣，冇休息室同廁所響度。

站廳
大沙地站嘅收費區喺站廳嘅中間偏東南嘅位，而西北邊係人行通道，而車站嘅商舖同自助服務方面，都喺嗮車站兩邊嘅免費區入面，收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺大沙地西路嘅地底。

商舖同自助服務
而家嘅大沙地站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖等。
另外，大沙地站入面重有好多自助服務設施畀乘客用，包括咗自動櫃員機同自動販賣機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。
商舖
7-Eleven
利口福
天天洗衣

出入口
大沙地站冚唪唥嘅出入口A出入口A出入口 C出入口C出入口
呢個站一共有2個出入口，分別係A同C。

規劃
呢個站係最先喺2003年嘅方案入面出現咗，不過規劃嗰時嘅5號綫就改咗喺茅崗立交南邊轉去東邊到大沙地路入面，跟住行大沙地路嗰邊，甚至喺呢度整咗呢個站出嚟，嗰時規劃就嗌「港灣路站」，位置就喺而家呢度。到咗2004年3月嗰時嘅市政公開徵意見就話將呢個站改名做「大沙地站」。

施工
呢個站到咗2006年中先至正式開始喐手起，工程一直到2009年6月28號先至起好。

開通
喺2009年12月28號嘅5號綫正式開通營運嗰時，呢個站正式開畀人坐車。

利用狀況
由於三溪站附近都係啲木材市場同汽車嘅4S店，加上重有間美林湖畔嘅大型樓盤同市第18中，蓮溪村、石溪村同宦溪村嘅嘢，所以除咗早晚高峰期比較多人之外，平時都冇乜人嚟坐車。

附近嘅建築同景區
大沙地站附近都有好多個住宅響度；加上附近有好多間中小學同下沙村、橫沙村響度，不過而家呢啲城中村重喺度改造緊。而車站嘅客流量方面，由於附近嘅巴士站有好多條巴士都係去開發區、黃埔區周邊嗰帶嘅巴士路線響度，所以搞到部分東區同科學城上班嘅乘客喺呢度轉巴士到嗰邊，所以呢個站平時都好多人上落。尤其係上落班高峰，甚至多到爆棚都有。
天瑞邨

天瑞邨（英文：Tin Shui Estate），早年曾經命名為「天水邨｣，係香港一個公共屋邨，喺新界元朗區天水圍新市鎮西部，天水圍新市鎮發展計劃嘅第二個公共屋邨。後來香港房屋委員會為咗便於管理屋邨，邨內再分為天瑞（一）邨同天瑞（二）邨組成，項目重包括居屋天愛苑。
欣田邨

欣田邨（粵拼：yan1 tin4 cyun1，英文：Yan Tin Estate）係香港嘅一條公共屋邨，喺新界屯門區第54區2號屯門紫田路，一共有5座樓，4600個單位，2017年入伙，係香港房屋委員會轄下嘅公共屋邨。欣田邨收地前原址係紫田村嘅一部分，其中部份係原居民同非原居民嘅土地，原居民土地分別有陶、鄧、廖、陳、鍾等幾姓。

屋邨設施
屋邨入面休憩設施包括6個兒童遊樂場、兩個羽毛球場、籃球場、乒乓波檯、緩跑徑、東華三院馬陳家歡幼稚園 Wayback Machine嘅版面存檔備份同長者日間護理中心等。
屋邨嘅南面同北面嘅車輛入口側邊分別設有一個地下停車場以及一個地面停車場。
幼稚園側近嘅兒童遊樂場
圓環攀爬設施
圖案Bingo遊戲
停車場平台上面嘅小童攀石牆
健體區
休憩區
棋藝區同卵石路步行徑
地庫停車場
10月2號

10月2號係公曆年嘅第275日（閏年第276日），離年尾重有90日。
<< - 10月 - >>



大件事
1895年：天津大學前身北洋西學學堂成立，係中國首間官辦大學。
1905年：京張鐵路開工，係大清唯一由中國人自己設計建造同制定規章嘅鐵路。
1909年：京張鐵路喺南口站舉行通車典禮。
1910年：‎因特拉姆尼亞星（小行星704）被發現。
1935年：意大利軍入侵埃塞俄比亞。
1944年：華沙起義結束，波蘭軍隊向德軍投降。波蘭方有約莫1.8萬名軍人同超過25萬名平民死咗，另有約莫2.5萬人受傷。德軍方面有約莫1.7萬人死咗同9千人受傷。
1950年：《花生漫畫》首次喺報紙上刊出。
1954年：聯邦德國加入北大西洋公約組織。
1967年：Thurgood Marshall成為美國最高法院首位黑人大法官。
1971年：第3屆南越總統選舉，由阮文紹當選。
1981年：第3屆伊朗總統選舉，由哈梅內伊當選。
1990年：中國廈門航空8301號班機由廈門飛往廣州途中因劫機響廣州白雲機場撞埋第架飛機，132人死，52人傷。
1992年：巴西總統科洛被逼辭職，由副總統伊塔馬佛朗哥代理總統職務。
1994年：1994年亞洲運動會喺日本廣島市開幕，賽期至10月16號。
1994年：民主黨 (香港)成立。
1996年：朱健做澳門第一審法院法官，成為澳門史上首位中國籍法官。
1996年：秘魯航空一客機由美國邁亞美飛去智利聖地亞哥期間失事（西班牙文：Vuelo 603 de Aeroperú），機上70人咸不剌死晒。
2002年：伊拉克問題：美國國會一致通過一個協議，明確批准總統喺佢覺得必要同埋適當嘅時候對軍隊嘅使用權。
2005年：香港競賽馬精英大師同好望角一齊去日本中山競馬場出戰日本短途錦標，精英大師跑第一，攞到佢首個海外錦標。
2008年：香港測繪師劉建浩同歌手陳慧琳結婚。
2009年：里約熱內盧獲得2016年夏季奧林匹克運動會主辦權，係南美洲首次。
2015年：第6屆世界軍人運動會（韓文：2015년 세계 군인 체육 대회）喺大韓民國聞慶市開幕，賽期至10月11號。
2019年：香港政府政府統計處公佈香港嗰年8月零售業總銷貨價值嘅臨時估計係294億港元，按年下跌23%，遠差過市場預期嘅跌14%，並係連跌7個月同埋有紀錄以來最大嘅單月按年跌幅，比亞洲金融風暴期間喺1998年9月錄得嘅跌幅重差。
2020年：香港將軍澳隧道收費廣場去將軍澳方向巴士轉乘站啟用，有25條巴士線途經該站。
2020年：美國總統當奴侵同第一夫人美蘭妮亞侵證實2019年冠狀病毒病測試呈陽性。
2021年：第1屆卡塔爾國會選舉。
單音音樂

單音音樂（英文：monophony），又叫單音結構，係最簡單嗰種織體，指成首音樂得嗰一行旋律，冇任何伴奏，不過所謂冇伴奏係唔計例如鼓之類冇特定音高嘅敲擊樂器嘅，甚至有伴奏，但係伴奏係一至三個音高嘅持續音或者頻現句（英文：drone）都可以唔計，又或者伴奏係同一首旋律隔一個固定音程亦都唔計。
注意音樂學講嘅織體並唔等於音樂業界講嘅質感；唔同樂器會影響質感，用咗敲擊樂亦會影響質感。單音音樂亦唔亦一定係得一個人或一件樂器，而係多過一個人、多過一件樂器都得，關鍵係啲音全部冇分別。
好多地方嘅傳統音樂都係單音音樂，例如中東、南亞同土耳其嘅傳統音樂；傳統嘅中樂亦都係。
大沙東站

大沙東站（粵拼：daai6 saa1 dung1 zaam6，英文：Dashadong Station），規劃時期嗌過大沙地站（daai6 saa1 dei6 zaam6；Dashadi Station）；係廣州地鐵5號綫同7號綫嘅轉車站，位置喺黃埔區大沙地東嘅鎮東路口東邊隔籬。不過兩個月台嘅開放時間都唔同，其中5號綫喺2009年12月28號開始營運，而7號綫喺2023年12月28號開放。

樓層
呢個站一共有2層樓嘅地下區域，其中地下4樓係站廳，有票務設施，客務中心同商鋪；地下2樓係車站設備；地下3樓係5號綫嘅月台；地下5樓係7號綫嘅月台。雖然車站冇休息室，但廁所喺7號綫月台西邊。

站廳
大沙東站嘅收費區喺站廳嘅中間偏北嘅位，而南邊係人行通道，而車站嘅商舖同自助服務方面，都喺嗮車站兩邊嘅免費區入面，收費區有好多部扶手電梯同樓梯、專用𨋢往返月台。

月台
呢個站有一個島式月台，喺大沙地東路嘅地底。

商舖同自助服務
而家嘅大沙東站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖等。
另外，大沙東站入面重有好多自助服務設施畀乘客用，包括咗自動櫃員機同自動販賣機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

出入口
大沙東站嘅出入口A出入口A出入口 C出入口C出入口 D出入口D出入口
呢個站一共有3個出入口，分別係A、D同C。

5號綫
呢個站最先喺2003年嘅方案入面出現，嗰時規劃嘅5號綫就改咗喺茅崗立交南邊轉去東邊到大沙地路入面，跟住行大沙地路嗰邊，甚至喺呢度整咗呢個站出嚟，嗰時規劃就嗌「大沙地站」，位置就喺而家呢度。到咗2004年3月嗰時嘅市政公開徵意見就話將呢個站改名做「大沙東站」。

7號綫
呢個站最先喺2005年嘅方案入面出現，嗰時規劃嘅7號綫二期去到黃埔區近下沙村嘅大沙地站為止，重話明遠期會繼續延長到蘿崗入面。但2010年規劃變成到呢個站為止做7號綫東北邊嘅總站。後嚟地鐵方考慮到蘿崗地區發展得好快，加上解決當地民眾去番禺、南沙區唔方便嘅問題，而將遠期規劃同路線一齊打埋包入去，令呢個站降級成中途站，但同5號綫轉乘嘅車站冇變到。隨後規劃喺2018年1月16號先至落實。

5號綫
呢個站喺2006年中正式開始喐手起，2009年11月底起好。

7號綫
2018年12月28號，車站工地正式開始圍蔽。

開通
喺2009年12月28號嘅5號綫正式開通營運嗰時，呢個站正式開畀人坐車。

利用狀況
呢個站附近都係黃埔區嘅政府機構同住宅地區，除咗上落班高峰之外，其它時間都比較少人上落。另外，由於附近有間黃埔區兒童公園響度，逢每週末或節假日都有親子團隊成日嚟呢個站上落。
文沖站

文沖站（粵拼：man4 cung1 zaam6；英文：Wenchong Station），規劃時期嗌過文園站（man4 jyun4 zaam6），係廣州地鐵5號綫嘅車站。2009年12月28號開通，位置喺黃埔區大沙地東同石化路嘅交界。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係5號綫月台。車站既冇休息室、廁所同母嬰室響度。

站廳
文沖站嘅站廳收費區喺車站南邊，北邊係過街通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺大沙地東同石化路嘅交界地底。
另外，喺呢個站東邊有條雙存車綫，同埋車站西邊有條波口位響度。其中車站西邊條波口位專門畀客流高峰期時畀車返轉頭用，而東邊嗰堆雙存車綫，家陣畀列車到總站趕嗮客走之後返轉頭到月台對面上客用。

商舖同自助服務
而家嘅文沖站入面有好多唔同類嘅鋪頭畀乘客買嘢同埋食嘢，好似有便利檔、麵包檔同時裝檔、洗衫舖等。
另外，文沖站入面重有好多自助服務設施畀乘客用，包括咗自動櫃員機同自動販賣機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。
商舖
全家
天天洗衣

出入口
文沖站冚唪唥嘅出入口A出入口A出入口 B出入口B出入口 D出入口D出入口
呢個站有3個出入口，分别係A、B同D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢個站最先喺2003年嘅規劃入面出現，嗰時5號綫去到蠏山近茅崗立交位改向東北行入大沙地路。喺大沙地東近住石化路口嗰邊整咗個文園站出嚟。

施工
規劃落實之後，呢個站亦喺2007年正式開始喐手起。因為嗰時規劃話嚟到呢個站做總站，所以施工方按返原計劃嚟明挖搞雙存車綫，但後嚟地面有間屋因為唔滿意拆遷補償，係都要獅子開大口賴住唔走。後嚟地鐵方諗住快啲將5號綫通車而重新設計隧道，改成暗挖結構。而佢嘅暗挖折返右綫隧道喺2008年3月15號先至貫通咗。車站嘅主體結構直到2008年11月11號先至封頂，2009年6月28號正式三權移交。

開通
2009年12月28號，由於5號綫全綫通車，呢個站亦正式開放。

一家五口嗌交，阿嫲同孫女喺扶梯跌落受傷。
2011年7月15號晏晝，楊生一家五口搭地鐵到呢個站之後準備搭扶梯出站。由於楊生嘅老婆——張女士抱住11個月大嘅女。由於條女猛咁扭計，所以楊生決定將孫女畀58歲嘅阿嫲——黃女士嚟抱住。點知行咗⅓高度個陣而發生嗌交。結果黃女士一個打倒褪，跌咗落扶梯向下碌，令阿嫲同孫女出現受傷情況。不過楊生話地鐵方對扶梯有問題，要嗌地鐵方孭返條數。事發後，楊生向差佬報案，公安機關亦開始介入调查，而祖孫兩人都第一時間被送入咗醫院。地鐵方睇過下CCTV錄像之後，話部扶梯冇事，係個老坑婆自己唔小心跌嚫，唔關地鐵站事。

17位乘客困𨋢半個鐘
2012年8月20號朝早，有17名乘客到呢個站搭專用𨋢準備出站時，𨋢突然喺站廳同月台之間嘅間隙出現困𨋢。由於嗰時通風設備停咗，加上轎廂空間又細，所以出現有部份乘客拆走扶手嚟準備揼爛玻璃逃生，結果好快俾保安話唔畀噉做。發生困𨋢半個鐘頭之後，雖然乘客都救返出嚟，但有4名乘客因身體不适而被送院檢查。事發之後，廣州地鐵話要全面檢討呢單困𨋢嘅事，重喺之後进一步優化同完善相關嘅應急事件處理程序，以最大限度减少出事之後對乘客嘅影響。

利用狀況
呢個站周邊都係石化生活區等為主嘅住宅同埋部份城中村啲人上落為主。加上附近啲巴士站可以去到廣州經濟技術開發區同蘿崗一帶，所以開通初期，好多去廣州經濟技術開發區同蘿崗一帶啲人都喺呢度轉巴士直達，期間有好多客流喺呢個站上落。
2017年12月28號，由於13號綫正式開通，原先往返廣州經濟技術開發區一帶啲人都唔再揀呢個站上落，而係轉到魚珠站嗰頭轉綫過去。所以出入站客流亦減少咗好多。
戒嚴

戒嚴即係話同政治穩定嘅特殊時期一種緊急措施，通常實施戒嚴嗰陣，司法同行政都會由軍隊接手。
呢篇戒嚴係政治類嘅楔位文章，未完成；麻煩你幫手加下料，充實佢。
夏園站

夏園站（粵拼：haa6 jyun4 zaam6；英文：Xiayuan Station）係廣州地鐵5號綫同13號綫嘅轉車站，位置喺黃埔區嘅廣州經濟技術開發區西區入面，黃埔東路近夏園東牌坊，開發大道立交西橋腳（107國道嘅K2385+500標記位）。不過兩個月台嘅開放時間都唔同，其中13號綫喺2017年12月28號開放，而5號綫喺2023年12月28號開放。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係5號綫同13號綫嘅月台。雖然車站冇休息室，但廁所同母嬰室喺月台東邊。

站廳
夏園站嘅站廳收費區喺車站北邊，南邊係過街通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺黃埔東路嘅地底。

商舖同自助服務
呢個站冇商舖，但得臺自助服務。自助服務凈得部共享雨遮響度。
自助服務
共享雨遮

出入口
夏園站冚唪唥嘅出入口C出入口C出入口 D出入口D出入口
呢個站有3個出入口，分别係C同D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢個站喺1997年嘅廣州地鐵規劃入面出現，嗰時嘅3號綫規劃經過呢度。喺2003年，雖然路線所經過地方保留咗，但路線名變成5號綫。隨後喺局部修改方案入面調轉咗兩條路線經過位，令路線經過所在地變成14號綫經過嘅地方，重喺黃埔東路近夏港路口西南角出現咗夏園站。2008年又將14號綫分拆成兩半，呢條路線輾轉成為13號綫一部分。後嚟原先1997年規劃嘅5號綫東延段直到2017年3月20號先至批准，規劃亦變成13號綫同5號綫嘅轉車站。

施工
施工方諗住喺2014年6月初搞入場施工，點知喺開始入場圍蔽嗰時，喺工地隔籬嘅麗星酒店話唔滿意拆遷補償標準而一度冇開工。後嚟經過協調兼達成拆遷協議，喺2015年3月15號先至正式開挖，同年4月15號開始施工，成為13號綫一期工程最尾開始施工嘅車站。
2015年4月28號，呢個站喺度搞緊污水管道遷改嗰時搞出單整爆煤氣管，出現大量煤氣洩漏情況。後嚟同年5月13號被勒令停工整改直到同年6月17號先至恢復返施工。令好多媒體質疑佢喺13號綫一期開通時會被「飛站」，連廣州地鐵建設總部嘅經理都話佢唔掂。随後受到其它車站逐漸完工嘅影響，有越嚟越多施工團隊加入到起呢個站嘅行列令施工進度一路加快。盾構方面，其中南崗⇄夏園之間嘅21號盾構井兩邊嘅隧道從2015年12月4號開挖，直到2017年5月23號先至雙綫貫通嗮。而夏園⇄南海神廟之間嘅兩邊盾構隧道從2016年3月18號開挖，直到2016年12月8號先至雙綫貫通嗮。隨後施工速度一路抌到盡，車站結構居然喺2017年1月19號反超南崗站而順利封頂，主體圍護結構亦喺2017年4月16號先至起好。

開通
2016年12月28號12:00，車站喺13號綫一期開通後亦正式開放。
詹天文

詹天文（英文：Windy Zhan；2006年3月2號—）係香港女歌手同演員，係無綫電視歌唱節目《聲夢傳奇》第一季第十名，擁躉名「天文台」。而家係無綫電視藝員兼星夢娛樂旗下廠牌「愛爆音樂」女歌手同女子組合After Class成員。2023年3月31日推出第一首個人派台單曲《沒有你的新學期》，以個人身份正式出道。

簡歷
詹天文祖籍湖北，有兩個哥哥，5歲開始跟專業女高音歌唱家王珊同戚芷君學正統聲樂。小學喺馬鞍山循道衛理小學讀書，曾經喺香港校際音樂節贏咗好多獎，又曾經同香港城市室樂團合作表演獨唱，2018年以優異成績考到倫敦聖三一學院演奏文憑。中學喺國際基督教優質音樂中學暨小學讀書。
2014年10月5號，只得8歲嘅詹天文喺澳門漁人碼頭會議展覽中心舉辦嘅「第四屆中國少兒小金鐘音樂大賽暨第二屆港澳區總決賽」入面攞到聲樂組兒童組季軍，而比賽嘅同組亞軍得主，正正係佢日後參加《聲夢傳奇》嘅戰友同埋所屬女子音樂組合After Class嘅隊友鍾柔美。

參加《聲夢傳奇》
2020年，詹天文參加由香港無綫電視主辦嘅歌唱選秀節目《聲夢傳奇》，之後經推薦跟咗「星格流行音樂學院」創辦人高晨維接受流行曲同舞台演出訓練。參加比賽後同戰友建立咗深厚友誼，包括同樣跟高晨維學唱歌嘅炎明熹，同埋因為喺特備節目《聲夢傳奇 第一次召集》入面合唱香港女歌手連詩雅嘅名曲《到此為止》而做咗朋友嘅姚焯菲同鍾柔美。
詹天文喺比賽隊際賽入面被分做紅隊隊員。2021年6月12號，詹天文喺比賽第8集入面表演香港男歌手謝霆鋒嘅歌《非走不可》出局，十強止步。
2021年8月12至15號，《聲夢傳奇》一眾導師同15位參賽者喺旺角麥花臣場館舉行四場《聲·夢飛行 First Live On Stage》演唱會，係詹天文所參與嘅第一次公開賣飛嘅演唱會。

After Class
2021年11月27號，詹天文以女子組合After Class成員身分出道。28號，同其餘三位成員炎明熹、姚焯菲、鍾柔美喺紅磡香港體育館舉行嘅慈善節目《星光熠熠耀保良》公開亮相，兼現場演唱組合出道歌《要為今日回憶》。

個人歌曲
2022年5月2號，詹天文第一首個人歌曲登場，係無綫電視劇《雙生陌生人》嘅插曲《再説我願意》。

音樂作品
想搵所屬團體After Class嘅音樂作品，請睇「After Class § 音樂作品」。

派台歌曲成績
想搵所屬團體After Class嘅派台歌曲成績，請睇「After Class § 派台歌曲成績」。
（*）喺榜上
（-）未能上榜
（×）冇派去該台

演唱會／音樂會
想搵所屬團體After Class嘅演唱會／音樂會，請睇「After Class § 演唱會／音樂會」。

廣告同代言
想搵所屬團體After Class嘅廣告同代言，請睇「After Class § 廣告同代言」。
第58屆美國總統選舉

第58屆美國總統選舉喺2016年11月8號喺美國舉行。做緊總統嘅奧巴馬已經連任咗兩屆，所以呢次選舉奧巴馬冇份參加，而選情方面執政民主黨喺2014年參議院中期選舉中輸咗之後，就冇晒參眾兩院控制權，奧巴馬施政變得舉步為艱，呢個情況好似前總統艾森豪威爾喺1958年嗰次中期選舉中輸咗之後，第二個面臨呢種嚴峻形勢嘅總統。
雖然希拉莉獲得嘅普選票多過當勞侵接近300萬票，但係喺選舉人票制度嘅情況下，呢次選舉最終由共和黨嘅當勞侵以304張選舉人票贏出，而當奴侵亦成為美國史上第五位贏選舉人票輸普選票嘅美國總統。

2017年
1月上旬：正式決定，總統同副總統當選人。
1月20號：美國總統就職典禮
羅馬傳語

呢篇文 嘅標題——《羅馬傳語》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
上越線

上越線（日文：上越線／じょうえつせん Jōetsu sen */?）係一條連結群馬縣高崎市高崎站同新潟縣長岡市宮內站（列車運行上為長岡站），屬於東日本旅客鐵道（JR東日本）嘅鐵路線（幹線）。
耶加達

耶加達（Jakarta；粵拼：je4 gaa1 daat6），又譯雅加達、椰城、雅京，舊時叫八打威（Batavia；粵拼：baat3 daa2 wai1），係印尼最大嘅城市兼首都，喺爪哇島西北面海岸。

人口統計
2021年雅加達人口金字塔
雅加達吸引嚟自印尼各地嘅人，佢哋通常係為咗搵工。1961年嘅人口普查顯示，51%嘅城市人口係喺雅加達出世嘅。 向內嘅移民潮傾向抵銷家庭計劃嘅效果。 內政部(Kemendagri)自行製表嘅數據喺過去十年因身份證要求而有改善，列出雅加達2021年年尾嘅人口為11,261,595人。
歷史人口年份人口±%1945600,000—    19501,800,000+200.0%19602,678,740+48.8%19703,915,406+46.2%19806,700,000+71.1%19908,174,756+22.0%20008,389,759+2.6%20109,625,579+14.7%202010,562,088+9.7%202310,672,100+1.0%注意：普查數字包括亞洲最大城市聚居地嘅實際同預計人口。 根據印尼統計局嘅數據，23%嘅城市居民生活喺貧窮線以下。1985年雅加達人口為790萬，佔印尼城市人口總數嘅19%。來源：
喺1961年至1980年之間，雅加達嘅人口翻咗一番，而喺1980年至1990年期間，城市人口每年增長3.7%。 2010年嘅人口普查統計有958萬人，遠高於政府嘅估計。 人口由1970年嘅450萬增加到2010年嘅950萬，只計合法居民，而大雅加達嘅人口由1970年嘅820萬增加到2010年嘅2,850萬。截至2014年，雅加達嘅人口為1,000萬， 人口密度為每平方公里15,174人。 2014年，大雅加達嘅人口為3,000萬，佔印尼總人口嘅11%。 預計到2030年將達到3,560萬人，成為世界上最大嘅特大城市。 2010年嘅性別比例係102.8（每100個女性對應嘅男性數目）， 2014年係101.3。

其他
  
7.06%
雅加達係多元化同宗教多樣嘅城市，冇一個主要嘅種族群體。截至2010年，城市人口嘅36.17%係爪哇人，28.29%係巴達維人（本地建立嘅混血族群，由各種混血形成），14.61%係巽他人，6.62%係印尼華人，3.42%係巴塔克人，2.85%係米南人，0.96%係馬來人，印歐混血人同其他人口佔7.06%。
巴達維人夫婦穿著傳統服飾
「巴達維人」（Orang Betawi，或「巴達維亞人」）係舊城市嘅移民後裔，到19世紀中葉先廣泛被認為係一個種族群體。佢哋主要係由一群多元化嘅東南亞人組成，為咗滿足勞動力需求而被帶嚟或被吸引嚟。 因此，佢哋係一個自印尼各地而來嘅混血族群。經過幾代人嘅時間，大多數人都同一個或多個種族通婚，尤其係華人、阿拉伯人同歐洲人後裔。 多數巴達維人住喺邊緣地帶，中部雅加達只有少數巴達維人佔多數嘅地區。 因此，對於一啲第一代巴達維人，特別係多代雅加達居民嚟講，認同為父母嘅種族定係巴達維人係一個難題，因為住喺巴達維人佔多數嘅地區、多講呢種混合語言同適應係呢啲家庭嘅一種選擇。
一個重要嘅印尼華人社群已經喺雅加達生活咗好多世紀。佢哋傳統上住喺舊城區附近，例如Pinangsia、PIK、Pluit同格羅多（雅加達嘅唐人街）區。佢哋仲可以喺Senen同Jatinegara嘅舊唐人街搵到。截至2001年，佢哋自我認同為5.5%，但呢個數字被認為係低估咗； 呢個解釋咗十年之後嘅6.6%嘅數字。
蘇門答臘居民嘅背景好多元化。根據2020年嘅人口普查，大約有361,000個巴塔克人、300,960個米南人同101,370個馬來人住喺呢個城市。巴塔克人嘅人數喺排名上有所增加，由1930年嘅第八位上升到2000年嘅第五位。多巴巴塔克人係雅加達最大嘅巴塔克人分支。 喺1980年代，好大比例嘅在職米南人係深入社會嘅商人、工匠、醫生、教師或者記者。 米南商人可以喺傳統市場搵到，例如Tanah Abang同Senen。

語言
睇埋：巴達維語同印尼俚語
巴達維語，一種喺巴達維亞，荷屬東印度誕生嘅馬來語混合語。
印尼語係雅加達嘅官方語言同主要語言，不過好多老年人講荷蘭話或者官話，要視乎佢哋嘅成長背景。英語用嚟溝通，特別係喺中部同南部雅加達。 每個種族群體喺屋企會用佢哋嘅母語，例如巴達維語、爪哇語同巽他語。巴達維語同巽他人或者爪哇人嘅語言有明顯分別，形成咗喺周圍地區嘅一個語言島。佢主要係基於東部古馬來語方言，並由荷蘭語、葡萄牙語、巽他語、爪哇語、福建話同阿拉伯語嘅外來語豐富咗。隨住時間嘅推移，好多巴達維語詞同短語已經融入印尼語，成為雅加達嘅俚語，而且被大多數人使用，唔理佢哋嘅種族背景。而家呢種語言喺雅加達同印尼全國都好受歡迎。
雅加達嘅華人主要講印尼語同英語，因為喺蘇哈托嘅新秩序時期有嚴格嘅語言禁令；老一輩人可能會講流利嘅福建話同官話，而年輕一輩就只會講流利嘅印尼語同英語，有啲人仲學過普通話。隨住近年來自印尼幾個農村地區嘅華人社區都市化，其他嘅漢系語言都被帶入雅加達嘅華人社區，例如客家話、潮州話同廣東話。福建話主要嚟自蘇門答臘（棉蘭、巴干西亞比亞比、巴淡島），主要喺北雅加達講，例如喺Pantai Indah Kapuk、Pluit同Kelapa Gading，而客家話同潮州話，主要係源自坤甸同山口洋嘅華人社區，主要喺西雅加達講，例如喺Tambora同Grogol Petamburan。雅加達嘅巴塔克人主要講印尼語，而老一輩傾向講佢哋嘅母語，例如巴塔克語、曼代林語同卡羅語，要視乎佢哋喺北蘇門答臘嘅祖先城鎮同地方。米南人主要會同印尼語一齊講米南語。

教育
睇埋：印尼大學列表同印尼學校列表
印尼大學，前身係STOVIA
雅加達有好多教育機構。印尼大學 (UI) 係印尼最大同最舊嘅高等教育機構。佢係一間公立機構，校區分別喺Salemba（中部雅加達）同德博。 雅加達另外仲有三間公立大學，分別係雅加達國立伊斯蘭教大學、雅加達國立大學 (UNJ)、 雅加達國立退伍軍人發展大學 (UPN "Veteran" Jakarta)、 同印尼開放大學。 仲有一間職業高等教育機構，就係雅加達國立理工學院。雅加達一啲主要嘅私立大學包括特利沙克提大學、印尼基督教大學、Mercu Buana大學、達魯瑪納加拉大學、印尼天主教愛國大學、卡拉希塔大學、國營石油大學、 賓納努山達拉大學、 加亞巴亞大學、 印尼佩爾薩達 "YAI" 大學、 同潘查希拉大學。
STOVIA（School tot Opleiding van Indische Artsen（土著醫生培訓學校），而家係印尼大學）係雅加達第一間學院，1851年成立。 雅加達吸引嚟自印尼各地嘅學生，好多都住喺宿舍或者家庭寄宿。對於基礎教育，有各種中小學可以選擇，分別有公立（國立）、私立（國立同雙語國際課程）同國際學校嘅標籤。四間主要嘅國際學校係雅加達英國學校、甘地紀念洲際學校、IPEKA綜合基督教學校、 同雅加達跨文化學校。雅加達都會區其他嘅國際學校包括雅加達ACG學校、澳洲獨立學校、 Bina Bangsa學校、雅加達德國學校、全球佳亞學校、雅加達印尼韓國學校、雅加達日本學校。

氣候
耶加達成年高溫多雨，四季如夏，屬熱帶季風氣候。季節只分雨季同旱季，因受赤道影響，11月到第二年4月受西季侯風影響，5到10月受東季候風影響，1月份降雨最多。
米哈伊爾·蘇斯洛夫

米哈伊爾·蘇斯洛夫（俄文：Михаил Андреевич Суслов，1902年11月8號—1982年1月25號），蘇聯嘅政治人、蘇共黨員。喺布里茲尼夫時代做蘇共中央委員會嘅第二書記、書記處書記同政治局委員。佢亦係冷戰時期蘇共負責意識形態嘅主要決策人。
趙昀

趙昀（1205年1月26號—1264年11月16號），本名趙與莒、趙貴誠，係南宋第五個皇帝，趙擴嘅遠房堂侄，老頭係榮文恭王趙希瓐，1224年到1264年在位，跟廟號叫宋理宗。

生平
1224年，宋寧宗過身，丞相史彌遠立趙昀做皇帝，就係宋理宗。
1234年，南宋聯合蒙古滅金。之後南宋想攞返黃河以南嘅地方，就喺金朝滅亡幾個月之後出兵北上，但係最終因為補給困難，宋軍被迫撤退，仲引發埋之後嘅宋蒙戰爭。
佢在位後期，唔止荒廢朝政、荒淫無度，重親小人、遠賢臣，當中「閻馬丁當」（閻貴妃、馬天驥、丁大全、董宋臣）專權亂政，令到南宋加速走上敗亡之路。
1264年，宋理宗駕崩，由侄哥趙禥（細佬趙與芮個仔）繼位，就係宋度宗。